
ΑΠΟΣΠΑΣΜΑ                        

Από το πρακτικό της με αριθ. 34ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 419/2026
Στην Λευκάδα σήμερα  στις 12 του μηνός Οκτωβρίου του έτους  2026,  ημέρα Δευτέρα και  ώρα  11:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 27333/08.10.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.
Τέθηκαν δύο θέματα Ε.Η.Δ. τα οποία συζητήθηκαν στην αρχή της Συνεδρίασης.
Τα θέματα της Η.Δ. συζητήθηκαν με την εξής σειρά:
1,2,3,4,5,6,16,17,22,23,7,8,9,10,11,12,13,14,15,18,19.20,21, 24,25,26,27,28,9,30,31,32,34,33,35,36,37,38,39,40,41,42. Τα θέματα 43 και 44 αναβλήθηκαν για την επόμενη Δ.Ε.
Κατά τη συζήτηση του 8ου θέματος, αποχώρησαν οι κ. Λύγδας Σπυρίδων και Σέρβος Κωνσταντίνος.
ΘΕΜΑ 2ο : Απόφαση Δ.Ε. σχετικά με την άσκηση ή μη ενδίκων μέσων κατά της υπ’ αριθμ. 392/2026 απόφασης του Μονομελούς Πρωτοδικείου Λευκάδας (τακτική διαδικασία).

                                                        Εισηγητής : Μασούρας Δημήτριος, Δικηγόρος Δήμου Λευκάδας

Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε το λόγο στην κ.Καρύδη δικηγόρο του Δήμου (αντικαθιστά τον κ.Μασούρα), η οποία έθεσε υπόψη των μελών της Επιτροπής, τα εξής:
Με την αναφερόμενη στο θέμα απόφαση έγινε δεκτό ότι το εδαφικό τμήμα Δ1 εμβαδού 8,232 τ.μ. δεν αποτελεί τμήμα της δημοτικής οδού με ΚΑΕΚ 34020ΕΚ00016/0/0 ιδιοκτησίας του Δήμου Λευκάδας και διατάχθηκε η προσκύρωση του στην ιδιοκτησία του ενάγοντος με ΚΑΕΚ 340200111010/0/0.

Κατά την συζήτηση της υπόθεσης, ο Δήμος Λευκάδας  παραστάθηκε όπως ορίζει ο νόμος, προβάλλοντας γενική άρνηση της αγωγής (σχετική η υπ’ αριθμ. 252/2022 απόφασης της Δημοτικής Επιτροπής).

Λαμβάνοντας υπόψη το από 15.09.2026 έγγραφο της Διεύθυνσης Πολεοδομίας και Περιβάλλοντος του Δήμου Λευκάδας, στο οποίο αναφέρεται ότι η γεωμετρική μεταβολή που διατάσσει η ως άνω απόφαση του Μονομελούς Πρωτοδικείου Λευκάδας με την αποκοπή τμήματος Δ1 εμβαδού 8,232 τ.μ. από την δημοτική οδό με ΚΑΕΚ 34020ΕΚ00016/0/0 ιδιοκτησίας του Δήμου Λευκάδας και την προσκύρωση του στην ιδιοκτησία του αντιδίκου με ΚΑΕΚ 340200111010/0/0  είναι ορθή, καθώς πρόκειται για προφανές λάθος των αρχικών έγγραφων του Κτηματολογίου, δεδομένου ότι το επίδικο εδαφικό τμήμα Δ1 αποτελεί τμήμα του όμορου οικοπέδου ιδιοκτησίας του ενάγοντος και όχι του Δήμου Λευκάδα. Το ως άνω συμπέρασμα λήφθηκε από την αρμόδια Υπηρεσία ύστερα από αυτοψία και μετρήσεις που πραγματοποιήθηκαν. 

Η  προθεσμία για την άσκηση έφεσης είναι 60 ημέρες από την επίδοση της ως  απόφασης. Εν προκειμένω, η υπ’ αριθμ. 392/2026 δεν επιδόθηκε στον Δήμο Λευκάδας, οπότε η προθεσμία είναι ένα έτος από τη δημοσίευση της απόφασης.
ΓΙΑ ΤΟΥΣ ΛΟΓΟΥΣ ΑΥΤΟΥΣ 
Εισηγούμαι στην Δημοτική Επιτροπή να μην  ασκηθεί το ένδικο μέσο της έφεσης και κανένα άλλο ένδικο μέσο κατά της υπ’ αριθμ. 392/2026 απόφασης του Μονομελούς Πρωτοδικείου Λευκάδας.

Ακολούθησε ψηφοφορία κατά την οποία όλοι οι Δ.Σ. ψήφισαν υπέρ
η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
να μην  ασκηθεί το ένδικο μέσο της έφεσης και κανένα άλλο ένδικο μέσο κατά της υπ’ αριθμ. 392/2026 απόφασης του Μονομελούς Πρωτοδικείου Λευκάδας.

  
Η απόφαση αυτή πήρε αύξοντα αριθμό: 419/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ
σελ. 26
1

